31997D0245
L 097/12
JURNALUL OFÍCIAL AL UNIUNII EUROPENE
DECIZIA COMISIEI
din 20 martie 1997
de stabilire a modalităților de comunicare a informațiilor către Comisie de către statele membre cu privire la sistemul de resurse proprii al Comunităților Europene
(97/245/CE, Euratom)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 94/728/CE, Euratom a Consiliului din 31 octombrie 1994 privind sistemul de resurse proprii al Comunității Europene (1) și, în special, articolul 8 alineatul (2) al acesteia,
având în vedere Regulamentul (CEE, Euratom) nr. 1552/89 al Consiliului din 29 mai 1989 de aplicare a Deciziei 88/376/CEE, Euratom, privind sistemul de resurse proprii al Comunității (2), astfel cum a fost modificat prin Regulamentul (Euratom, CE) nr. 1355/96 (3) și, în special, articolele 6 și 17 ale acestuia,
după consultarea Comitetului consultativ pentru resursele proprii,
întrucât, prin Regulamentul (Euratom, CE) nr. 1355/96 Comisia a aprobat dispoziții destinate să îmbunătățească anumite părți din dispozitivul de informare al Comisiei de către statele membre, cu privire la acțiunile acestora în materie de recuperare a resurselor proprii, în special acelea în care sunt implicate fraude și alte neregularității,
întrucât aceste îmbunătățiri privesc, în principal, stabilirea extraselor de cont lunare și trimestriale ale resurselor proprii, descrierea cazurilor de fraudă și neregularități care au fost deja detectate implicând denumirile mai mari de 10 000 ECU și conținutul raportului anual,
întrucât detaliile acestor proceduri de raportare trebuie prevăzute de către Comisie după ce Comitetul consultativ pentru resursele proprii a fost consultat,
întrucât state membre au nevoie de o anumită perioadă de timp pentru a aplica dispozițiile raportate,
ADOPTĂ PREZENTA DECIZIE:
Articolul 1
(1) Statele membre trebuie să folosească modelele de extrase de cont aflate în anexele I, II, III pentru a întocmi extrasele lor de conturi lunare și semestriale ale resurselor proprii menționate la articolul 6 alineatul (3) literele (a) și (b) din Regulamentul (CEE, Euratom) nr. 1552/89.
(2) Extrasele întocmite după acest modele, menționate la alineatul (1), sunt întocmite pentru prima dată în aprilie 1997 pentru extrasele de cont lunare și în al doilea semestru din 1997, pentru extrasul semestrial.
Articolul 2
(1) Statele membre trebuie să folosească formularul model pentru fraudă și formularul de actualizare din anexele IV si V pentru descrierea cazurilor de fraudă și a neregularităților detectate care implică peste 10 000 de ECU și detaliile privitoare la cazurile de fraudă și neregularitățile deja raportate Comisiei, în cazurile în care recuperarea, anularea și nerecuperarea nu au fost indicate mai devreme, așa cum se menționează la articolul 6 alineatul (4) din Regulamentul (CEE, Euratom) nr. 1552/89.
(2) Formularele de fraudă și cele actualizate stabilite în conformitate cu modelele menționate la alineatul (1) sunt trimise pentru prima dată în aprilie 1997.
Articolul 3
(1) Modelul din anexa VI va fi folosit pentru raportul anual cu privire la cele mai importante probleme ce reies din aplicarea Regulamentului (CEE, Euratom) nr. 1552/89, menționat la articolul 17 alineatul (3) din regulament.
(2) Primul raport stabilit în conformitate cu modelul menționat la alineatul (1) trebuie trimis până la 30 aprilie 1997.
Articolul 4
Statele membre informează Comisia până la 31 martie 1997 despre departamentele sau agențiile responsabile pentru redactarea declarațiilor, formularelor și raporturilor care cad sub incidența prezentei decizii.
Articolul 5
Prezenta decizie se adresează statelor membre.
Adoptată la Bruxelles, 20 martie 1997.